Bdew il- kampjonati u d- diskussjonijiet fuq ir- riżultati u l- prestazzjonijiet . Imma jien qisni dawn inħallihom għal waqt xi kafe ' jew birra . Inutli noqgħod nagħmilha ta' kowċ jien ukoll u ningħaqad mal- miljuni li diġa' jeżistu quddiem it- televixin . Minn issa nibdew insibu x' ngħidu : tal- Catania kien qisu wieħed tifel li kien jilgħab magħna fit- triq meta konna żgħar u li meta jitlef kien dejjem idur għall- oħrajn ; is- sapporters tal- Milan ma tħallewx imorru Genoa għax kienu ser jipperikolaw l- ordni pubbliku wara li tnax -il sena ilu ( le le , mhux eżattament ilbieraħ ) kien inqatel partitarju Genoan fl- istess logħba ( iva , għax wara kollox hija 'l ogħba' ) ; il- United kisbu l- ewwel rebħa ( forsi meta l- anqas li kien jistħoqqilhom ) u issa beda anke l- kampjonat Malti . Imma qisu l- akbar għagħa bħalissa hija din l- imbierka logħba fil- Vitorja , proprju . Ħewla din il- biċċa xogħol , u l- għażla tad- data ma kinitx koinċidenza . F' Maltam fil- kuntest tat- tim nazzjonali , diffiċilment ngħidu li għandna xi rivalita' . . . u għal din il- logħba ddeċidejna lli noħolquha ( forsi frott l- istorja kemm kemm imċajpra li għallmuna , imma nsomma ) . Sakemm l- għajta sarraf biex ittella' n- nies il- grawnd , merħba biha , u prosit lil min jieħu l- inizjattiva . Anzi nittama li ma tkunx ta' darba . U ma jimpurtax x' ikun ir- riżultat : fih innifsu sabiħ li eluf ta' persuni jieħdu gost bl- okkażjoni u l- futbol ikun biss il- mezz biex xiħaġa hekk tinvolvi daqstant nies f' daqqa u jieħdu gost . . . l- isbaħ element tal- logħba . Naqbel miegħek Ang . Nhar il- Ġimgħa , kien hemm artiklu sħiħ fuq it- Times fuq l- aħħar paġna , u ilu ma jkun hemm stennija għal logħba internazzjonali hawnhell . Il- Ġimgħa fil- għaxija kont qiegħed niekol ma' xi ħbieb Ingliżi , li wkoll dehru mqanqla bil- koncidenza tad- data u s- simbolizmu tal- logħba . Xi ħaġa li forsi tinkwetani hija li nibża' li jkun hemm nies li jirkbu fuq dan il- karru biex jwasslu messaġġi razzisti jew xenofobici . Tiġri wkoll . Għandna dejjem nieħdu kollox fuq keffa waħda ? Ma nafux nieħdu l- affarijiet naqra anqas bis- serjeta' , u speċjalment ' with a pinch of salt ' ?